b"\n_START_ARTICLE_\nP\xc3\xa0vel Kolobkov\n_START_SECTION_\nBiografia\n_START_PARAGRAPH_\nVa n\xc3\xa9ixer el 22 de setembre de 1969 a la ciutat de Moscou, capital en aquells moments de la Rep\xc3\xbablica Socialista Federada Sovi\xc3\xa8tica de R\xc3\xbassia (Uni\xc3\xb3 Sovi\xc3\xa8tica) i que avui dia \xc3\xa9s capital de la Federaci\xc3\xb3 Russa.\n_START_SECTION_\nCarrera esportiva\n_START_PARAGRAPH_\nVa participar, als 18 anys, en els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud) on, en representaci\xc3\xb3 de la Uni\xc3\xb3 Sovi\xc3\xa8tica, va aconseguir guanyar la medalla de bronze en la prova masculina per equips de la modalitat d'espasa._NEWLINE_En els Jocs Ol\xc3\xadmpics d'estiu de 1992 realitzats a Barcelona (Catalunya), en representaci\xc3\xb3 de l'Equip Unificat, va aconseguir guanyar la medalla de plata en la prova individual i la medalla de bronze en la prova d'equips._NEWLINE_En els Jocs Ol\xc3\xadmpics d'estiu de 1996 realitzats a Atlanta (Estats Units), en representaci\xc3\xb3 de R\xc3\xbassia, va aconseguir guanyar la medalla de plata en la prova per equips i finalitz\xc3\xa0 catorz\xc3\xa8 en la prova individual. En els Jocs Ol\xc3\xadmpics d'estiu de 2000 realitzats a Sydney (Austr\xc3\xa0lia) va guanyar la medalla d'or en la prova individual i en els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) convert\xc3\xad aquest metall en bronze. En aquests mateixos Jocs finalitz\xc3\xa0 quart en la prova per equips, guanyant aix\xc3\xad un diploma ol\xc3\xadmpic._NEWLINE_Al llarg de la seva carrera ha guanyat nou medalles en el Campionat del M\xc3\xb3n d'esgrima, cinc d'elles d'or; i nou medalles en el Campionat d'Europa de l'especialitat, dues d'elles d'or."